## Carlos Mazón assistix a la missa funeral en memòria de les víctimes de les riuades

*** El president de la Generalitat, juntament amb els membres del Consell i altres autoritats, ha acompanyat Ses Majestats els Reis d’Espanya**

**València.**

El president de la Generalitat, Carlos Mazón, ha assistit a la missa funeral en memòria de les víctimes de les riuades celebrada en la catedral de València, juntament amb Ses Majestats els Reis d’Espanya, Felip VI i Letizia, els membres del Consell, la presidenta de les Corts, Llanos Massó, l’alcaldessa de València, M. José Catalá, el president de la Diputació de València, Vicente Mompó, i els alcaldes i alcaldesses de les poblacions afectades per les riuades.

També han assistit la vicepresidenta primera del Govern i ministra d’Hisenda, María Jesús Montero, el ministre de Política Territorial i Memòria Democràtica, Ángel Víctor Torres, la ministra de Ciència, Innovació i Universitats, Diana Morant, el president de la Regió de Múrcia, Fernando López Miras, el president d’Aragó, Jorge Azcón, la presidenta de la Comunitat de Madrid, Isabel Díaz Ayuso i el president de la Junta d’Andalusia, Juanma Moreno, entre altres autoritats.

Fecha: 09/12/2024